I Boston Celtics i ze una de łe trenta scuadre de basket che łe zoga inte ła NBA; el só canpo de gara el ze el TD Garden a Boston, in Massachussets. I só cołori i ze el bianco e el verdo, e el sìnboło el ze un leprechaun. Fondaì inte el 1949, insenbre a i New York Knicks e a i Golden State Warriors i ze ła scuadra che ła ga senpre partesipà a ła NBA. I ga vinto par 17 volte el tìtoło, e dal 1959 al 1966 i ze stài boni de vìnsarghene oto drio man, record mai batùo. I ga retirà 21 nùmari de maja, par n'altretanti zogadori retenjùi inportanti par ła storia de ła scuadra; tra cuełi che i ga senjà i ani d'oro A se pol nomenar Robert Parish, Bill Russell, Larry Bird, Paul Pierce , Kevin Garnett, Ray Allen e Isaiah Thomas.